Galnet hírek: 3307 Május

## 3307. május 03. Szuperhatalmak célpontja a Nova Imperium.

Az elszigetelődött csoport mind a Föderációs, mind a Birodalmi frakciók támadásával szembesül, miután azzal vádolják, hogy Hadrian Duval Imperátor az NMLA ötletgazdája.

A Mandu Szövetség a múlt héten érkezett a Paresa rendszerbe, és gyorsan megvetette a lábát. Natalia Lee admirális, a Harmony's Shield megahajó parancsnoka bejelentette:

"Célunk, hogy felszámoljuk a terroristákat, akik annyi Föderációs polgárt lemészároltak. Azt tanácsoljuk a Birodalomnak, hogy álljon félre, és engedje meg, hogy igazságot szolgáltassunk".

Julius Halstrom magiszter a Peraesii Birodalom Konzulátusáról kijelentette:

"A Császár nevében készen állunk arra, hogy megtisztítsuk az NMLA-t a Paresa rendszerből - és a Föderációtól is, hacsak nem vonulnak vissza."

Hadrian Duval üzenetet sugárzott a Paresa News hálózatán keresztül:

"Az NMLA meghamisította a személyazonosságomat, amikor a Mudhrid Neo-Marlinista Renddel tárgyalt, tudván, hogy a szuperhatalmak egy másik Duval megölésével elvégzik helyettük a munkát. A Nova Imperium szükség esetén megvédi magát, de nem vagyunk felelősek semmilyen terrortámadásért."

Az ACT még mindig próbálja megerősíteni a Landgrave of Mudhrid által szolgáltatott bizonyítékokat. Leo Magnus preator (főtisztviselő), a Nova Imperium biztonsági főnöke a jelentések szerint segíti a nyomozást.

A szenátus sürgősen utasítást kért a császártól, de Blaine kancellár kijelentette: "Őfelsége nem ítélkezhet egy élő nyomozás során".

## 3307 Május 06. A Hudson-kezdeményezés növeli a szövetségi felügyeletet.

*Pilots Federation TÁJÉKOZTATÁS.*

Zachary Hudson elnök adatszolgáltatásra vonatkozó felhívása fokozta a civilek felügyeletét a Föderáción belül.

Kampánya több adatot kapott, mint a konkurens Felicia Winters ellenelnök kampánya, amelynek célja az volt, hogy módot kínáljon a kommunikáció védelmére a Proaktív Felderítő Iroda általi lehallgatás ellen.

Mindkét kezdeményezéshez a pilóták anomalous bulk scan data, exceptional scrambled emission data, specialised legacy firmware és unusual encrypted files (rendellenes tömeges letapogatási adatokat, rendkívüli titkosított kibocsátási adatokat, speciális örökölt firmware-t és szokatlan titkosított fájlokat) szállítottak.

Zachary Hudson elnök üdvözölte a szövetségi kormánynak nyújtott nyilvános támogatást:

"Polgáraink megérdemlik a biztonságot, és a PDB adatbázisaihoz való hozzájárulásukkal most már jobb helyzetben vagyunk, hogy megvédjük őket a terrorizmustól."

Elemzők azt jósolják, hogy ez az eredmény növelni fogja a Hudson személyes befolyási körébe tartozó rendszerek biztonságát. Az is várható, hogy az állami támogatás elvesztése csökkenteni fogja a stabilitást a Felicia által ellenőrzött rendszerekben.

Azok a pilóták, akik Hudson elnököt támogatták, mostantól a Gresley Dockban vehetik át jutalmukat a Nanomam rendszerben.

Azok a pilóták, akik Winters ellenelnököt támogatták, mostantól a Rhea rendszerben lévő Ito Orbitalban vehetik át jutalmukat.

## 3307. május 06. A Föderáció megtámadja a Nova Imperiumot.

*Pilots Federation FIGYELMEZTETÉS!*

Nyílt háború kezdődött a Paresa rendszerben a Nova Imperium és a Mandu Liga, egy szövetségi frakciója között.

Hadrian Augustus Duval Imperátort az ACT-nek átadott bizonyítékok szerint azzal vádolják, hogy ő volt a NMLA általi  csillagbázis elleni merényletek kitervelője.

Natalia Lee admirális, a Harmony's Shield megahajó parancsnoka kijelentette:

"A Birodalom nem hajlandó letartóztatni egy Duvalt, még akkor sem, ha ő és szervezete brutális terroristák. Az általuk meggyilkolt több százezer szövetségi polgár nevében igazságot fogunk szolgáltatni".

Hadrian Duval bejelentést tett Dyson Cityből, a Nova Imperium honállomásáról:

"A birodalmi űr inváziója hamis információkon alapul. A Föderációnak nincs joga bíróként, esküdtként és hóhérként fellépni. Felszólítom a Birodalmat, hogy lépjen a védelmünkre, ahogyan azt a parezai szerződésben kikötöttük."

A Nova Imperium egy izolacionista csoport, amely a birodalmi hagyományok megőrzésében és a más szuperhatalmakkal való minden kapcsolat megszakításában hisz. Hadrian Duval Hengist császár törvénytelen unokája, akinek örökségét tavaly novemberben hivatalosan is elismerték.

Az ACT jelenleg azon dolgozik, hogy ellenőrizze azokat az állításokat, amelyek szerint a Neo-Marlinista Mudhrid Rend Duval császár utasítására segítette az NMLA-t.

## 3307. május 07. A 'Megváltás' hangja.

*Pilots Federation FIGYELMEZTETÉS.*

A rejtélyes 'Üdvösség' üzenetet küldött a parancsnokoknak, akiket nemrég toborzott, hogy fedezzék fel a Hesperus megahajót.

A hajót a Perseus Dark Region KC-V C2-2 rendszerében találták meg, miután az "Üdvösség" megadta a belépési kulcsot az automatikus SOS szignáljának elolvasásához. A pilótákat ezután arra ösztönözték, hogy minden megmaradt naplót juttassanak el a Taurus Mining Ventures-nek a Hind Mine aszteroidabázisra a T Tauri rendszerben.

Patience Middleton, a vállalat képviselője bejelentette:

"Az 'Üdvösség' felhatalmazott minket, hogy kétmillió kreditet vagy tíz egység void opált ajánljunk fel a Hesperus naplóinak leszállításáért. Ez a szerződés 3307. május 21-én jár le, ezután a kifizetések nem lesznek elérhetőek."

"Megkértek minket, hogy továbbítsuk az alábbi üzenetet."

"Itt az Üdvösség. Így nevezem magam, mivel még nem fedhetem fel kilétemet, de tudományos áttöréseim szó szerint megmentik az egész emberiséget. Az Adamastor és a Hesperus csak a kezdet volt, ahogy mindig is tudtam. Rettenthetetlen ügynökeim számára további munkák várnak majd rájuk.""

A Taurus Mining Ventures-ről keveset tudni, és az "Üdvösség" névtelenség homályában marad. A parancsnokokat ezért óva intik attól, hogy feladatokat vállaljanak egy potenciálisan bűnöző szervezetnek.

## 3307. május 10. Alliance választási kampányok folytatása.

Az Alliance miniszterelnöki választásra május 27-én kerül sor, miután a galaktikus csúcstalálkozó miatt elhalasztották.

Vanya Driscoll, a The Alliance Tribune politikai tudósítója jelentette:

"Edmund Mahon miniszterelnök döntése, miszerint három hónappal elhalasztja a választást, hatalmas fennakadásokhoz és tömegtüntetésekhez vezetett. Ez talán halálos sebet ejtett a kampányán, hogy egy második hatéves ciklusra újraválasszák a kormányfői posztra."

"Utólag már világos, hogy Mahon a Szíriusz-szerződést helyezte előtérbe, egy részletes javaslatot a szuperhatalmak egyesítésére a Thargoidok ellen. Sajnos a Galaktikus Csúcstalálkozót a 'Kilenc Mártír' bombázása idő előtt leállította, mielőtt a szerződést ratifikálhatták volna."

"Bár több jelölt is van, Mahon egyetlen komoly kihívója Nakato Kaine tanácsos. Ő hangos kritikusa volt az expanziós politikájának, és nagy arányú nyilvános támogatást szerzett azzal, hogy az Alliance rendszerei közötti kereskedelem fellendítésére összpontosítana."

"A választási szavazatokat az Alliance Közgyűlés tagjai adják le, akiknek döntései a választókerületükben uralkodó közvéleményt tükrözik. Egyetlen korábbi miniszterelnök sem töltött be egyetlen ciklusnál többet, így még nem tudni, hogy Mahon szembeszáll-e a precedensekkel, vagy Kaine követi a történelem mintáját."

## 3307. Május 11. A Paresa-konfliktus a szuperhatalmak közötti háború esélyét növelheti.

Széles körben terjed az a félelem, hogy a Paresa rendszerben jelenleg zajló ellenségeskedések arra kényszeríthetik a Birodalmat és a Föderációt, hogy globális háborút hirdessenek.

A helyzetről a mainstream média is beszámolt.

The Imperial Herald: "Hadrian lehet, hogy a Duval család fekete báránya, de ha a Föderáció keze által halna meg, a becsületbeli ügy megtorlást követelne. A Birodalmi Haditengerészet máris mozgósít a Császár reakciójára várva."

The Federal Times: "A bizonyíték, hogy a Nova Imperium szervezte meg a csillagkikötői robbantásokat, hihető, de a cselvetés lehetősége fennáll. Vajon az NMLA valóban ilyen elhihető módon tudott ennyi parancsot meghamisítani Hadrian Duvaltól?"

Achenar szeme: "Egy Duval elleni támadás mindannyiunk elleni támadás, még akkor is, ha kiderül, hogy terrorista. Hogy merészelik azok a szövetségi nyavalyások megítélni helyettünk a bűnözőinket!"

Eye on Achenar: "Több százezer halott, félmillió sebesült... az emberek elégtételt érdemelnek. Ám, mint általában, az élősködők most is csak a monarchiájuk futtatásával törődnek."

Paresa News Network: "A halálos áldozatok száma egyre nő, ahogy a eszkalálódó harcok tombolnak a rendszerünkben. A paresaiak rettegnek, hogy a Föderáció hódításával néznek szembe. Számíthatunk arra, hogy a Birodalom megment minket?"

## 3307. május 13. A Nova Imperium győzedelmeskedik a Föderáció felett.

*Pilots Federation TÁJÉKOZTATÁS.*

A Paresa rendszerben a Nova Imperium legyőzte a Föderáció által támogatott League of Mandu frakciót.

Hadrian Augustus Duval imposztőrt össztűz alá vették, miután azzal vádolták, hogy ő irányítja az NMLA félkatonai szervezetet. Nyilvános beszédet tartott:

"Nehezen megszerzett győzelmünk nagy megtiszteltetés mindazoknak, akik a Föderáció inváziója ellen harcoltak. Arroganciájuk igazolja régóta vallott meggyőződésünket, hogy a Birodalomnak külön kell válnia a többi szuperhatalomtól, de a Nova Imperium továbbra is szolgálni fogja a terrorizmus elleni harcot. Memento Mordanticus!"

Catherine Carlisle, a Föderációs Diplomáciai Testület nagykövete a következőt nyilatkozta:

"Bár hálásak vagyunk az NMLA elleni harcban tanúsított buzgalmukért, a Mandu Szövetségnél lévő közvetítőink elhamarkodottan cselekedtek, és hamarosan elhagyják a birodalmi űrtérséget."

A Nova Imperiumért harcoló pilóták mostantól a Paresa rendszerben lévő Dyson Cityben vehetik át jutalmukat.

Azok a pilóták, akik a Mandu Ligáért harcoltak, mostantól a jutalmukat a Paresa rendszerben található Harmony's Shieldnél vehetik át.

## 3307. május 13. Tömeges thargoid kitörés - szükségállapot kihirdetve.

*Pilots Federation FIGYELMEZTETÉS!*

Thargoid erők megszállták a Delphi rendszert és több rendszert a California, Coalsack és Pleiades ködökben.

Hatalmas számú Thargoid felderítő és elfogó (Scout és Interceptor) járművek jelentek meg több rendszerben. Az Aegis mozgósította a rendelkezésre álló védelmet, de segítséget kért az anti-xeno századoktól és független pilótáktól is, a Thargoidok elleni küzdelemben.

A közelmúltban Guardian-leleteket szállítottak a Delphi-rendszerbe az Aegis kutatási programjának részeként. Alba Tesreau professzor azt feltételezte, hogy a Thargoidok jól dokumentált ellenszenve a Guardian technológiával szemben lehet az oka annak, hogy a Delphit vették célba.

A Kumo Crew szindikátus által nemrég épített két csillagkikötő - California Freeport a HIP 18390 rendszerben és Fort Xeno a HIP 62154 rendszerben - is a támadás során súlyosan megrongálódtak. Archon Delaine, a szindikátus hadúrja bejelentette:

"Nem fogom hagyni, hogy ezek a mocskos idegenek lerombolják azt, amit még csak most építettünk fel. Meg kell leckéztetnünk őket, úgy hogy értsenek is belőle!"

Az összes megtámadott állomás a galaktikus közösség segítségét kérte a lakosságuk megmentésének érdekében.

https://cdn.discordapp.com/attachments/779254368108281867/843955833317359636/NewsImageThargoidIncursion.png

## 3307. május 14. A föderációs polgárok jóváhagyják a kormányzati ellenőrzést.

A Proaktív Felderítő Iroda, amely a Föderáció összes civil kommunikációját figyeli, a galaktikus közösségtől kapott támogatást.

Hudson elnök további adatokért folytatott kampánya olyan sikeresnek bizonyult, hogy a PDB drámaian megnövelte a megfigyelés hatókörét.

Bethany Blake, a Föderációs Hírszerző Ügynökség igazgatóhelyettese bejelentette:

"Most már képesek vagyunk diszkréten átvizsgálni szinte minden, a föderációs rendszerekben használt magán- és nyilvános kommunikációs hálózatot. Ennek eredményeképpen a letartóztatások száma ugrásszerűen megnőtt, és számos szervezett bűnözői hálózatot sikerült felszámolni."

Winters ellenelnök erőfeszítései, amelyek a PDB blokkolásának módszereinek terjesztésére irányultak, jelentős támogatást kaptak, de nem tudták háttérbe szorítani Hudson kezdeményezését. Ezt a föderációs kormány úgy értelmezte, hogy a polgárok megbízást adtak a megfigyelési program folytatására.

Rhiannon Grady, az Advocacy nevű polgárjogi szervezet igazgatója a médiának tett nyilatkozatában az alábbiakat mondta:

"Mivel az állampolgárok túlnyomó többsége soha nem kap látogatást az FIA-tól a tevékenysége miatt, a lakosság nem érzi át, hogy mit is veszített el. A történelem azonban megtanít minket arra, hogy milyen nehéz visszaszerezni a szabadságjogokat, ha egyszer már feladtuk azokat. A Föderáció nagy lépést tett afelé, hogy egy csillagközi rendőrállammá váljon, amely kevéssé törődik az egyénnel."

## 3307. május 17. Alliance polgári zavargások Mahon és Kaine összecsapása közben.

Az Alliance szövetségi választások elsőszámú jelöltjei fokozták kampányukat a széles körű politikai és polgári zavargások közepette.

Edmund Mahon miniszterelnök és Nakato Kaine tanácsos bejárják az Alliance egész területét, hogy a közvélemény támogatását begyűjtsék, valamint megingassák a közgyűlést, mielőtt még sor kerülne a május 27-iki szavazásra.

Mahon miniszterelnök a Zaonce rendszerben a bolygó iparáról tartott üzleti ágazati konferencián részt véve kijelentette:

"Sok reakciós retorikát hallottunk Kaine tanácsostól, de sokkal könnyebb kritikusnak lenni, mint konstruktívnak. Keveset tett azért, hogy biztosítsa népünk és vállalataink jólétét, ami az elmúlt hat évben az elsődleges célom volt."

Az Alkaid-rendszerben Új-Kaledónián tartott tiltakozó felvonuláson Kaine tanácsos a tömeghez szólt:

"A thargoidok ismét a jelenlétünk ellen uszítanak. Megint mi támogatjuk a többi szuperhatalmat. Megint pénzt pumpálunk Aegisbe és Lakonba, de a saját gazdaságunkba nem. Semmi sem változik, hacsak Mahont nem szavazzák le, és az Alliance nem vesz új irányt!"

A közvélemény-kutatások szerint Mahon megőrizte a többségi támogatást, de szűkebb különbséggel, mint februárban, amikor eredetileg kitűzték a választást. Sokan egyetértenek Kaine-nel abban, hogy az Allaincenak nem kellett volna részt vennie a Galaktikus Csúcstalálkozón, amely a "Kilenc mártír" bombázásához vezetett.

## 3307. május 20. Az Alliance választási jelöltjei közösségi akciókat jelentenek be.

*Pilots FederationTÁJÉKOZTATÁS!*

Edmund Mahon miniszterelnök és Nakato Kaine tanácsos vetélytársak szállítmányozási kezdeményezéseket indítottak az Alliance űrtérségében.

A két vezető Alliance szövetségi miniszterelnök-jelölt megpróbál minél több lakossági támogatást begyűjteni, bár a tényleges választást a Közgyűlésen belüli szavazások fogják eldönteni május 27-én.

Az összes közvélemény-kutatói visszajelzés szerint Mahon győzelme szinte biztosra vehető, ami egy második hatéves mandátumot biztosít számára. A közösségi kampányok eredményei azonban közvetlenül befolyásolják majd a sikeres jelölt politikáját, amint hivatalba lép.

Mahon miniszterelnök az ipari anyagok növelésére összpontosít, hogy segítse a terjeszkedést. Kérte, hogy a Gateway rendszerben kerámia kompozitok, polimerek és szupravezetők szállítmányait szállítsák a Dublin Citadellára.

Kaine tanácsos célja a helyi gyártók támogatása a kereskedelem fellendítése érdekében. Kérte, hogy a Tionisla rendszerben lévő Brett High-ba réz, mikrovezérlők és polimerek szállítmányait szállítsák le.

Aki a legsikeresebb, az a következő héten egy második kampányt is indít. Mahon tríciumbányászati kezdeményezést indít, ami új szövetségi csillagkikötők építéséhez kell majd. Kaine a void opál bányászatával fogja ösztönözni a kereskedelmet, növelve a ritka áruk elérhetőségét az Alliance által ellenőrzött rendszerekben.

## 3307. május 21. Thargoidok üldözik az Aegis megahajót.

*Pilots Federation TÁJÉKOZTATÁS!*

Az Alexandria megahajó a Delphiből a HIP 16538 rendszerbe ugrott, ami a thargoidok támadását váltotta ki.

A megahajó nagy mennyiségű Guardian leletet szállít, amelyet az Aegis egy kutatási program részeként szállított.

Jacob Morales kapitány, az Alexandria parancsnoka SOS vészjelzést küldött:

"Vészhelyzet van! Útban a Sol rendszer felé a HIP 16538-on terveztünk egy megállót trícium utántöltés céljából, de perceken belül Thargoid elfogóvadászok özönlöttek be. Azonnali segítségre van szükségünk!"

A következőket jelentette be Aden Tanner admirális, az Aegis katonai fő összekötője:

"Úgy gondoljuk, hogy a Thargoidok az Alexandria rakterében tárolt Guardian technológia koncentrált jelenlétére reagálnak. A támadással nem csak a legénységét és a rendszer lakosságát sodorták veszélybe, hanem azt is kockáztatjuk, hogy elveszítjük ezeket a rendkívül értékes kutatási anyagokat."

"Az Aegis arra kéri az anti-xeno századokat és a független pilótákat, hogy segítsenek elpusztítani a HIP 16538-on belüli összes Thargoid hajót, és védjék meg az Alexandriát."

## 3307. május 21. Hadrian Duval vádjait nem tekinthetjük meggyőzőnek.

Az ACT szerint nem hitelesíthetőek a bizonyítékok arra vonatkozóan, hogy Hadrian Augustus Duval imperátor irányította az NMLA terrorkampányát.

Mara Klatt felügyelő, az ACT egyik közös vezetője adta át ezt a jelentést:

"Szigorú módon elemeztük a Mudhrid földgrófja által szolgáltatott adatokat, amelyek Hadrian Duval részletes utasításait tartalmazzák. A dokumentum tartaloma alapján kétségtelenül a csillagkikötői robbantásokat szervezi, de a forrása nem meggyőző. Most már nagyon valószínűnek tűnik, hogy a személyazonosságát az NMLA hamisította meg."

Hadrian Duval a Paresa News Networkön keresztül tett bejelentést:

"Többé nem lehet kétséges, hogy az NMLA hamis nyomokat helyezett el, hogy minket gyanúba keverjen. Céljuk minden Duval megölése és a birodalmi hagyományok lerombolása, és ezt a célt a Föderáció nyilvánvaló örömmel támogatja."

"Lady Astrid és én mélyen hálásak vagyunk a Nova Navy-nak és az összes többi pilótának, akik segítettek megvédeni a becsületünket."

A Föderációs Diplomáciai Testület megerősítette, hogy a Nova Imperium által legyőzött Mandu Liga kivonul a Paresa rendszerből, de nem tett utalást az ACT jelentésére.

Leo Magnus prétort, a Nova Imperium biztonsági főnökét, aki korábban az IISS tisztje volt, az ACT mellé rendelték ki. Ő fogja helyettesíteni az elhunyt Niamh Seutonia kapitányt.

## 3307. május 24. Az Orákulum bukása.

A Delphi rendszerben lévő Oracle csillagkikötő egy nemrégiben történt thargoid támadást követően elkezdett bukdácsolva elsodródni a pályájáról.

Az állomás már lángokban állt, és maró enzimek által súlyosan megrongálódott egy Thargoid betörés során a Delphi rendszerben. Ez egy kaszkádszerű rendszerhibához vezetett, amely leállította az állomás összes korrekciós hajtóművét.

Ennek eredményeképpen az egész csillagkikötőre hatott a Delphi 5 a gravitációja, és elkezdett zuhanni a hold felé. Ez azonnal több tízezer civil életét veszélyeztette.

A dokkolóöbölben keletkezett tűzkárok és a szűkös időkeret miatt az Orákulum teljes lakosságának evakuálását a felszínre való becsapódás előtt lehetetlennek tartották.

Mivel csak órák maradtak az ütközésig, független pilóták kockáztatták életüket, hogy több ezer csapdába esett civilt kimenekítsenek a zuhanó és megsérült csillagkikötőből. Ez lehetővé tette a mérnökök számára, hogy az Orákulum korrekciós rendszereinek javítására koncentráljanak. Az állomás most már stabil pályára állt.

A Sirius Inc. szóvivője elmondta a médiának:

"Mérhetetlenül hálásak vagyunk ezeknek a bátor parancsnokoknak, amiért segítettek megakadályozni azt, ami a modern történelem egyik legszörnyűbb katasztrófája lehetett volna".

Hasonló incidensekről számoltak be más állomásokról is, amelyeket a Thargoidok célba vettek, ami arra enged következtetni, hogy ez nem véletlen egybeesés. Jelenleg egyoldalú tervek készülnek a csillagállomások e sebezhetőségének megerősítésére.

## 3307. május 24. A föderáció megtagadja a belépést a "pestisjárványt" terjesztő hajótól.

Az Alexandria megahajót figyelmeztették, hogy megsemmisítik, ha megpróbál bármelyik föderációs rendszerbe beugrani.

Az Aegis tulajdonában lévő hajó teljes körű thargoid inváziót váltott ki, amikor a HIP 16538 rendszerbe érkezett. Úgy tűnik, hogy ezt a reakciót a rakterében jelenleg is tárolt hatalmas mennyiségű Guardian ereklye váltotta ki.

Jacob Morales kapitány, az Alexandria parancsnoka ezt az üzenetet küldte:

"A Föderációs Haditengerészet utasított minket, hogy ne folytassuk a tervezett utunkat a Sol felé, és ne lépjünk be egyetlen egy föderációs rendszerbe se. Úgy bánnak velünk, mint egy pestisjárványt terjesztő hajóval! Megértem az aggodalmukat, hogy még több Thargoid fog követni minket, de a legénységünknek több ezer tagja van, akiknek biztonságos kikötőbe kell jutniuk."

A stratégiát Aden Tanner admirális, az Aegis katonai fő összekötője vázolta fel:

"Megpróbáljuk megtisztítani a HIP 16538 rendszert a Thargoid hajóktól, nagy segítségünkre vannak a független pilóták és az anti-xeno századok. A megahajó ezután egy minimális népességű rendszerbe ugrik, ahol kirakodjuk a rakományát."

Az Aegis megismételte, hogy az Alexandria rakományának kidobása csak a legutolsó lehetőség, mivel a Guardian leletek létfontosságúak a kutatási programja számára, és megszerzésük több milliárd kreditbe kerül.

## 3307. május 27. A tritium (azaz trícium) bányászata jelzi az Allaince szövetségi választások napját.

*Pilots Federation TÁJÉKOZTATÁS!*

Miközben a Képviselőház az új vezetőjéről szavaz, Edmund Mahon miniszterelnök bányászott tríciumot kért a terjeszkedés támogatására.

Az új kezdeményezés az ipari anyagokra irányuló sikeres törekvését követi, amelynek eredményeképpen nagy mennyiségű kerámia kompozit, polimer és szupravezető készült. Azok a pilóták, akik hozzájárultak ehhez, mostantól átvehetik jutalmukat a Dublin Citadellában, a Gateway rendszerben.

Nakato Kaine tanácsos, Mahon fő riválisa a választásokon, Nakato Kaine tanácsos konkurens közösségi akciójának keretében réz, mikrovezérlők és polimerek szállítását kérte.

Mahon miniszterelnök új trícium-bányászati kezdeményezése az Alliance szövetség terjeszkedési programjának támogatására szolgáló üzemanyag-készletet kíván biztosítani. Ez akár öt új csillagbázis építését is magában foglalja, amelyek várhatóan egy hónapon belül működőképesek lesznek.

A bányászott tríciumkészleteket a Gateway rendszerben lévő Dublin Citadellára lehet szállítani.

Az Alliance szövetség közgyűlésének tagjai ma gyűlnek össze, hogy leadják szavazataikat az új miniszterelnök személyére. A közvélemény-kutatások szerint Mahon fölényes biztonsággal fog nyerni, bár elismerik, hogy Kaine széles körű támogatottsággal rendelkezik. A sikeres jelölt hat évig lesz az Alliance államfője.

## 3307. május 28. Mahon nyerte az Alliance szövetségi választást.

Az Alliance miniszterelnök-választását a hivatalban lévő Edmund Mahon nyerte, aki második hatéves megbízatását kezdi meg.

Az Alliance Közgyűlése tegnap szavazott az új államfő megválasztásáról. Mahon minden más jelöltnél több szavazatot kapott, bár nem szerezte meg a választók többségének bizalmát. A tanács néhány tagja további ellenőrzéseket követelt, ami késedelmet okozott az eredményhirdetésben.

Mahon miniszterelnök győzelmi beszédet mondott a nyilvánosság előtt:

"Nagy megtiszteltetés számomra, hogy továbbra is szolgálhatom az Alliance Szövetség sokszínű népét. Ragaszkodni fogunk a demokrácia, a jólét és a kölcsönös védelem elveihez, bármit is dobjon is ránk a galaxis."

Vanya Driscoll, a The Alliance Tribune politikai tudósítója megjegyezte:

"Mivel a központi rendszereket politikai zavargások, terrorista fenyegetések és gazdasági problémák sújtják, nem meglepő, hogy a Közgyűlés a stabilitás mellett szavazott. Mahon ismert ember, és az Alliance szövetsége igényli a nyugodt, megfontolt vezetését.